Procesverbali i takimit të tretë/2026 i Këshillit Komunal për Siguri në Bashkësi (KKSB), mbajtur më dt 30.06.2026


Është mbajtur mbledhja e tretë për vitin 2026 e Këshillit Komunal për Siguri në Bashkësi (KKSB), në sallën e Kuvendit Komunal në Pejë, më dt. 30.06.2026. 

Kjo mbledhje, e paraparë sipas Planit të Punës për vitin 2026, iu kushtua shqyrtimit të gjendjes së sigurisë në territorin e Komunës së Pejës, situatës së zhvillimit të procesit arsimor, gjendjes së shkollave bazuar në rezultatet e Testit të Arritshmërisë për klasat e IX-ta dhe Maturës Shtetërore, përgatitjeve për përmbylljen e vitit shkollor 2025/2026, si dhe ndërmarrjes së masave të nevojshme për rregullimin e shtretërve të lumenjve, kanaleve kulluese dhe organizimin e mbikëqyrjen e zhbllokimeve të rrjetit të kanalizimit përgjatë rrugëve dhe tokave bujqësore.

Koordinatori i Këshillit Komunal për Siguri në Bashkësi, z.Fatmir Asllani e hapi mbledhjen, prezantoi rendin e ditës dhe procesverbalin e mbledhjes së kaluar, i cili u aprovua nga anëtarët e KKSB-së. 

Koordinatori për Komunitete dhe Sektore në Stacionin e Policisë në Pejë, z.Avni Selmanaj prezantoi raportin mbi gjendjen e sigurisë në territorin e Komunës së Pejës, duke informuar anëtarët e KKSB-së për situatën aktuale të sigurisë dhe aktivitetet e ndërmarra nga Policia e Republikës së Kosovës.

Drejtori i Drejtorisë për Arsim, z.Naser Gega paraqiti situatën e zhvillimit të procesit arsimor, përgatitjet për përmbylljen e vitit shkollor 2025/2026, si dhe gjendjen e shkollave sipas rezultateve të Testit të Arritshmërisë për klasat e IX-ta dhe Maturës Shtetërore. 

Drejtori për Bujqësi, Pylltari dhe Hidroekonomi, z.Tahir Shala prezantoi masat e nevojshme për rregullimin e shtretërve të lumenjve, kanaleve kulluese, organizimin dhe mbikëqyrjen e zhbllokimeve të rrjetit të kanalizimit përgjatë rrugëve dhe tokave bujqësore. 

Z.Alban Zeqiraj i informoi të pranishmit mbi punën e Këshillave Lokalë të Sigurisë Publike në territorin e Komunës së Pejës, duke paraqitur aktivitetet dhe angazhimet e tyre gjatë periudhës raportuese (KLSP - Qendra).

Anëtarët e Këshillit Komunal për Siguri në Bashkësi zhvilluan diskutime, parashtruan pyetje dhe dhanë propozime lidhur me çështjet e trajtuara në mbledhje. 

